ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 158 

17 Μαρτίου 1993 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση και παράταση ισχύος της υπ' αριθμ. 
30027/1193/1990 Κοινής απόφασης των Υπουρ¬ 
γών Γεωργίας, Περιβάλλοντος Χωροταξίας και Δη¬ 


μοσίων Έργων και Βιομηχανίας Ενέργειας και Τε¬ 
χνολογίας και Εμπορίου «Μέτρα για την προστασία 
του υγροβιοτόπου του Αμβρακικού Κόλπου και της 

ευρύτερης περιοχής του» . 1 

Τροποποίηση Οργανισμού Εσωτερικής Υπηρεσίας της 
Κοινότητας Αγίου Κων/νου Ν. Αιτωλοακαρνανίας 2 
Αναπροσαρμογή εφάπαξ αποζημιώσεως και εξόδων 

κηδείας φορτ/των Λιμένος Ραφήνας. 3 

Συγκρότηση Διοικητικής Επιτροπής Στρατιωτικών Επι¬ 
τάξεων Ν. Αχαίας για το έτος 1992 . 4 

Τροποποίηση και συμπλήρωση της συστατικής πράξης 

των Σχολικών Επιτροπών του Δήμου Δράμας. 5 

Συμπλήρωση δραστηριοτήτων Πνευματικού και Καλλι¬ 
τεχνικού Κέντρου Κοινδτητος Σταφιδοκάρπου Ν. 
Ηλείας. 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. οικ.16611 (1) 

Τροποποίηση και παράταση ισχύος της υπ’ αριθμ. 30027/ 
1193/1990 Κοινής απόφασης των Υπουργών Γεωρ¬ 
γίας, Περιβάλλοντος Χωροταξίας και Δημοσίων Έργων 
και Βιομηχανίας Ενέργειας και Τεχνολογίας και Εμπο¬ 
ρίου «Μέτρα για την προστασία του υγροβιοτόπου του 
Αμβρακικού Κόλπου και της ευρύτερης περιοχής του». 

ΟΙ ΥΠΟΥΡΓΟΙ 

ΓΕΩΡΓΙΑΣ, ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ ΚΑΙ ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ 
ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ 

Έχοντας υπόψη 

1. Τις διατάξεις του άρθρου 21, παρ. 6 του Ν. 1650/86 
«Για την προστασία του περιβάλλοντος» (Α' 160). 

2. Τις διατάξεις της υπ’ αριθμ. 69269/5387/1990 Κοι¬ 
νής Υπουργικής απόφασης «Κατάταξη έργων και δραστη¬ 
ριοτήτων σε κατηγορίες, περιεχόμενο Μελέτης Περιβαλ¬ 
λοντικών Επιπτώσεων (ΜΠΕ), καθορισμός περιεχομένου 
Ειδικών Περιβαλλοντικών Μελετών (ΕΠΜ) και λοιπές συ¬ 
ναφείς διατάξεις σύμφωνα με τον Ν. 1650/86 (Β' 678). 

3. Τις διατάξεις της υπ’ αριθμ. 30027/1193/1990 Κοι¬ 
νής Υπουργικής απόφασης «Μέτρα για την Προστασία του 
Υγροβιοτόπου του Αμβρακικού Κόλπου και της Ευρύτε¬ 
ρης Περιοχής του» (Β' 194). 


4. Τις διατάξεις του Ν. 1558/1989 «Κυβέρνηση και Κυ¬ 
βερνητικά Όργανα» (Α’ 137) και των άρθρων 9 και 13 του 
Π.Δ. 437/1989 «Καθορισμός και ανακατανομές των αρ¬ 
μοδιοτήτων των Υπουργείων» (Α' 157). 

5. Τις διατάξεις του Π.Δ. 180/1990 «Διορισμός Υπουρ¬ 
γών, Αναπληρωτών Υπουργών και Υφυπουργών» (Α' 64), 
του Π.Δ. 359/1991 «Διορισμός μελών της Κυβέρνησης 
και Υφυπουργών» (Α' 127), τις διατάξεις του άρθρου 4 της 
αρ. Υ. 1958/22.12.92 απόφασης του Πρωθυπουργού και 
του Υπουργού Περιβάλλοντος Χωροταξίας και Δημοσίων 
Έργων^Ανάθεση αρμοδιοτήτων στους Υφυπουργούς Πε¬ 
ριβάλλοντος^ Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (ΦΕΚ Β 744/ 

24.12.92) , τις διατάξεις της αρ. Υ.1943/9.12.92 απόφα¬ 
σης του Πρωθυπουργού και του Υπουργού Βιομηχανίας 
Ενέργειας Τεχνολογίας και Εμπορίου «Ανάθεση αρμοδιο¬ 
τήτων στον Υφυπουργό Βιομηχανίας Ενέργειας και Τε¬ 
χνολογίας θεώδωρο Δαμιανό» (ΦΕΚ 727Β/11.12.92) και 
τις διατάξεις της αριθμ. Υ. 1950/10.12.92 απόφασης του 
Πρωθυπουργού και του Υπουργού Γεωργίας «Ανάθεση 
αρμοδιοτήτων στους Υφυπουργούς Γ εωργίας Α. Σταύρου, 
Ε. Μπασιάκο και Α. Καραγκούνη» (ΦΕΚ 728Β/ 

11.12.92) . 

6. Την ανάγκη παράτασης της ισχύος και τροποποίησης 
της υπ’ αριθμ. 30027/1193/1990 Κοινής Υπουργικής 
απόφασης «Μέτρα για την προστασία του υγροβιοτόπου 
του Αμβρακικού Κόλπου και της ευρύτερης περιοχής του» 
(Β' 194). 

7. Τις διατάξεις του άρθρου 29 Α του Ν. 1558/85 όπως 
αυτό προστέθηκε με το άρθρο 27 του Ν. 2081/1992 
(ΦΕΚ Α' 154). 

Το γεγονός ότι από τις διατάξεις της παρούσας δεν προ- 
καλείται δαπάνη σε βάρος του πρακτικού προϋπολογι¬ 
σμού, αποφασίζουμε: 

Άρθρο 1 

.Παρατείνεται για ένα ακόμη έτος η ισχύς της υπ, αριθμ. 
30027/1193/1990 Κοινής Υπουργικής απόφασης «Μέ¬ 
τρα για την προστασία του Υγροβιοτόπου του Αμβρακικού 
Κόλπου και της ευρύτερης περιοχής του» με τις ακόλου¬ 
θες τροποποιήσεις. 

1. Άρθρο 3: περίπτωση II ζώνη Α, β (ελώδεις εκτάσεις - 
υγρά λιβάδια που αποτελούν τις ιδιαίτερες εστίες φωλιά- 
σματος και αναπαραγωγής της Ορνιθοπανϊδας) παράγρα¬ 
φος τρίτη δηλ. «ο προαναφερόμενος περιορισμός ισχύει 

για την ιχθυοκαλλιέργεια., την περίοδο από 1 η Αυ- 

γούστου έως 1η Φεβρουάριου». Η παράγραφος αυτή αντι¬ 
καθίσταται ως εξής: «Ο προαναφερόμενος περιορισμός 
ισχύει για την ιχθυοκαλλιέργεια όλο το χρόνο, ενώ για την 
αλιεία κατά την περίοδο από 1 Μαρτίου έως 31 Ιουλίου. Η 
οποιαδήποτε συντήρηση και συμπλήρωση υφιστάμενης 

υποδομής που αφορά τις πιο πάνω δραστηριότητες θα γί¬ 
νεται μετά από εκπόνηση Μελέτης Περιβαλλοντικών Επι¬ 
πτώσεων τύπου Β' βάσει των διατάξεων της ΚΥΑ 69269/ 
5387/1990 (Β' 678) και θα πραγματοποιείται μόνον κατά 
την περίοδο από 1 Αυγούστου έως 1 Φεβρουάριου». 

2. Αρθρο 3: περίπτωση II ζώνη Α, γ (ελώδεις υγρές 

εκτάσεις εκτός θαλάσσιας ζώνης που βρίσκονται εκτός 
εστιών φωλιάσματος ορνιθοπανίδας) παράγραφος πρώτη 
δηλ. «Η παραδοσιακή αλιεία.των καθ’ όλην αρμο¬ 

δίων υπηρεσιών». Η παράγραφος αυτή αντικαθίσταται ως 
εξής: «Η παραδοσιακή αλιεία. Για κάθε έργο υποδομής 
που αφορά αυτήν την δραστηριότητα απαιτείται η εκπό¬ 
νηση Μελέτης Περιβαλλοντικών Επιπτώσεων τύπου Β' 
Βάσει των διατάξεων της ΚΥΑ 69269/5387/1990 (Β' 
678)». 

3. Αρθρο 3: περίπτωση II ζώνη Α, γ (ελώδεις υγρές 

εκτάσεις εκτός θαλάσσιας ζώνης που βρίσκονται εκτός 
εστιών φωλιάσματος ορνιθοπανίδας) παράγραφος δεύ¬ 
τερη δηλαδή «Η ιχθυοκαλλιέργεια μόνο σις φυσικές λεκά¬ 
νες.του συνόλου ή στοιχείων του οικοσυστήματος». Η 

παράγραφος αυτή αντικαθίσταται ως εξής: «Η ιχθυοκαλ¬ 
λιέργεια μόνο στις φυσικές λεκάνες στις οποίες επιτρέπο¬ 
νται τα βελτιωτικά έργα που αφορούν την δραστηριότητα 
αυτή και εφόσον εκπονηθεί Μελέτη Περιβαλλοντικών 
Επιπτώσεων τύπου Β' βάσει των διατάξεων της ΚΥΑ 
69269/5387/1990 (Β' 678). Απαγορεύονται οι επεμβά¬ 
σεις που μπορούν να αλλοιώσουν την μορφή και λειτουρ¬ 
γία και να υποβαθμίσουν την ποιότητα του συνόλου ή στοι¬ 
χείων του οικοσυστάματος». 

4. Αρθρο 3: περίπτωση II ζώνη Α, γ (ελώδεις υγρές 
εκτάσεις εκτός θαλάσσιας ζώνης που βρίσκονται εκτός 
εστιών φωλιάσματος ορνιθοπανίδας) παράγραφος τρίτη 
δηλ. «Η γεωργία στις ήδη καλλιεργούμενες περιοχές 
.και των καθ’ ύλην αρμοδίων υπηρεσιών». Η παρά¬ 
γραφος αυτή αντικαθίσταται ως εξής: «Η γεωργία στις ήδη 
καλλιεργούμενες περιοχές σύμφωνα με τον τρόπο που γί¬ 
νεται σήμερα, επιτρεπόμενης μόνο της συντήρησης των 
υφισταμένων εγγειοβελτιωτικών έργων, η οποία θα μπο¬ 
ρεί να γίνεται κατά τους μήνες Ιούλιο, Αύγουστο και Σε¬ 
πτέμβριο και μόνον από την μία πλευρά των αρδευτικών ή 
στραγγιστικών καναλιών. Εξαιρείται η περιοχή που περι¬ 
λαμβάνεται μεταξύ της αποστραγγιστικής τάφρου του Φι- 
δοκάστρου και της οριογραμμής που ορίζεται από τα ση¬ 
μεία 21,22,23,24,25,26,27,28 όπου είναι δυνατόν να 
πραγματοποιούνται περιορισμένης έντασης και έκτασης 
νέα εγγειοβελτιωτικά έργα, εφόσον εκπονηθεί Μελέτη 
Περιβαλλοντικών Επιπτώσεων τύπου Β' βάσει της ΚΥΑ 
69269/5387/1990 (Β' 678)». 

5. Αρθρο 3: περίπτωση II ζώνη Α, δ (θαλάσσια ζώνη) 

πραράγραφος δεύτερης δηλ. «Η θαλάσσια ιχθυοκαλλιέρ¬ 
γεια .η αρμόδια υπηρεσία του Υπ. Γεωργίας». Η 

παράγραφος αυτή αντικαθίσταται ως εξής: «Η θαλάσσια 
ιχθυοκαλλιέργεια εφόσον τηρούνται οι περιορισμοί που 
καθορίζονται από τις παραγράφους β και γ όσον αφορά 
την χερσαία υποδομή, έχουν εγκριθεί τα ειδικά δικαιολο- 
γητικά και στοιχεία που ορίζει για την περιοχή η αρμόδια 
υπηρεσία του Υπουργείου Γεωργίας και έχουν τηρηθεί οι 
διαδικασίες της ΚΥΑ 69269/5387/1990 (Β' 678)». 

6. Αρθρο 3: περίπτωση III ζώνη Β, α (υδρόφιλα δάση - 

παραποτάμιες διαπλάσεις), παράγραφος τρίτη δηλ. «Η ξύ¬ 
λευση σύμφωνα.και των καθ' ύλην αμόδιων υπη¬ 

ρεσιών». Η παράγραφος αυτή αντικαθίσταται ως εξής: «Η 
ξύλευση σύμφωνα με τις διατάξεις της δασικής νομοθε¬ 
σίας και με την προϋπόθεση της τήρησης των περιβαλλο¬ 
ντικών όρων οι οποίοι θα εγκρίνονται σύμφωνα με τις δια¬ 
δικασίες που απαιτούνται για την Β' κατηγορία έργων και 
δραστηριοτήτων της ΚΥΑ 69269/5387/1990 (Β' 678)». 

7. Αρθρο 3: περίπτωση III ζώνη Β, β (ελώδεις υγρές 

εκτάσεις εκτός θαλάσσιας ζώνης), παράγραφος πρώτη 
δηλ. «Η παραδοσιακή αλιεία.και των καθ' όλην αρμό¬ 

διων υπηρεσιών». Η παράγραφος αυτή αντικαθίσταται ως 
εξής: «Η παραδοσιακή αλιεία σ’ όλη τη διάρκεια του χρό¬ 


νου. Διατηρούνται οι υπάρχουσες θέσεις ελιμενισμού 
αλιευτικών σκαφών. Γ ια οποιοδήποτε έργο υποδομής ή 
παρέμβαση σχετική με την προαναφερόμενη δραστηριό¬ 
τητα απαιτείται η τήρηση περιβαλλοντικών όρων οι οποίοι 
θα εγκρίνονται σύμφωνα με τις διατάξεις που απαιτούνται 
για την ΑΙΙ κατηγορία έργων και δραστηριοτήτων βάσει της 
ΚΥΑ 69269/5387/1990 678)». 

8. Άρθρο 3: περίπτωση III ζώνη Β, β (ελώδεις υγρές 

εκτάσεις εκτός θαλάσσιας ζώνης), παράγραφος πρώτη 
δηλ. «Η ιχθυοκαλλιέργεια εφόσον δεν κατασκευάζο¬ 
νται.την λειτουργικότητα και παραγωγικότητα του οι¬ 

κοσυστήματος». Η παράγραφος αυτή αντικαθίσταται ως 
εξής: «Η ιχθυοκαλλιέργεια εφόσον δεν κατασκευάζονται 
τσιμεντένιες δεξαμενές, μηχανοστάσια, αντλιοστάσια, με¬ 
γάλες οικοδομές, έργα υποδομής και γενικά μόνιμες 
εγκαταστάσεις οι οποίες δύνανται να υποβαθμίσουν την 
λειτουργικότητα και παραγωγικότητα του οικοσυστήμα¬ 
τος. Η εκτέλεση των επιτρεπόμενων έργων και η συντή¬ 
ρηση της υφιστάμενης υποδομής που αφορά την προανα¬ 
φερόμενη δραστηριότητα θα γίνεται μετά από εκπόνηση 
Μελέτης Περιβαλλοντικών Επιπτώσεων τύπου Β βάσει 
των διατάξεων της ΚΥΑ 69269/5387/1990 ((Β' 678)». 

9. Άρθρο 3: περίπτωση III ζώνη Β, β (ελώδεις υγρές 
εκτάσεις εκτός θαλάσσιας ζώνης), παράγραφος τρίτη 
δηλ. «Η γεωργία στις ήδη καλλιεργούμενες περιοχές 
.δεν συνεπάγεται την επέκτασή τους». Η παρά¬ 
γραφος αυτή αντικαθίσταται ως εξής: «Η γεωργία στις ήδη 
καλλιεργούμενες περιοχές σύμφωνα με τον τρόπο που γί¬ 
νεται σήμερα. Η συντήρηση των υφιστάμενων εγγειοβελ¬ 
τιωτικών έργων θα γίνεται κατά τους μήνες Ιούλιο, Αύγου¬ 
στο, Σεπτέμβριο και μόνο από την μία πλευρά των κανα¬ 
λιών. Απαγορεύεται η οποιαδήποτε επέκταση των υφιστά¬ 
μενων εγγειοβελτιωτικών έργων». 

10. Άρθρο 3: περίπτωση III ζώνη Β, β (ελώδεις υγρές 
εκτάσεις εκτός θαλάσσιας ζώνης), παράγραφος όγδοη 

«Το κυνήγι των υδρόβιων πουλιών.όταν η απόφαση 

αυτή διαμορφωθεί σε Π.Δ.» Η παράγραφος αυτή καταρ- 
γείται. 

11. Άρθρο 3: περίπτωση III ζώνη Β, γ (θαλάσσια ζώνη), 

παράγραφος τέταρτη δηλ. «Επιπλέον των ανωτέρω σε 
ολόκληρη την Β' Ζώνη.μικρά υδροηλεκτρικά, αιο¬ 

λικά και ηλιακά πάρκα». Η παράγραφος αυτή αντικαθίστα¬ 
ται ως εξής: 

«Επιπλέον των ανωτέρω σε ολόκληρη την Β' ζώνη επι¬ 
τρέπεται, με την προϋπόθεση εκπόνησης Μελέτης Περι¬ 
βαλλοντικών Επιπτώσεων τύπου Β, βάσει των διατάξεων 
της ΚΥΑ 69269/5387/1990, η δημιουργία γραμμών μετα¬ 
φοράς ηλεκτρικής ενέργειας όπως και η ίδρυση μονάδων 
ηλεκτροπαραγωγής που δεν υποβαθμίζουν το περιβάλλον 
(μικρά υδροηλεκτρικά, αιολικά και ηλιακά πάρκα)». 

12. Άρθρο 3: παράγραφος γ (τελευταία) δηλ. «Εξαιρού¬ 
νται τα έργα και οι δραστηριότητες που προβλέπονται. 

3. Έχει προηγηθεί εκχώρηση καοινόχρηστου δημοσίου ή 
δημοτικού γηπέδου βάσει των ισχυουσών διατάξεων». Η 
παράγραφος αυτή αντικαθίσταται ως εξής: «Για τα έργα 
και τις δραστηριότητες που υφίστανται και δεν αναφέρο- 
νται ως επιτρεπόμενα στις προηγούμενες παραγράφους 
(Ζώνη Α, Ζώνη Β, Ζώνη Γ) θα πρέπει να εκπονηθούν και 
υποβληθούν εντός εξαμήνου από την έναρξη ισχύος της 
παρούσης απόφασης Μελέτες Περιβαλλοντικών Επιπτώ¬ 
σεων τύπου Β' Βάσει των διατάξεων της ΚΥΑ 69269/ 
5387/1990 (Β' 678)» Τα έργα και οι δραστηριότητες αυ¬ 
τές θα επανεξετασθούν σε ότι αφορά τους περιβαλλοντι¬ 
κούς όρους λειτουργίας τους, όταν εκδοθεί το σχετικό 
Προεδρικό Διάταγμα. 

Άρθρο 2 

Η ισχύς της απόφασης αυτής αρχίζει από την δημο¬ 
σίευσή της στην Εφημερίδα της Κυβερνήσεως και λήγει 
μετά την παρέλευση ενός έτους. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 22 Φεβρουάριου 1993 

ΟΙ ΥΠΟΥΡΓΟΙ 

ΓΕΩΡΓΙΑΣ ΥΦΥΠΟΥΡΓΟΣ ΠΕΡ/ΝΤΟΣ ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ 

ΧΡ. ΚΟΣΚΙΝΑΣ ΠΟΡΓ. ΒΟΥΛΓΑΡΑΚΗΣ 

ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ 
ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ 

Β. ΚΟΝΤΟΠΑΝΝΟΠΟΥΛΟΣ 
-+- 

Αρίθ. ΕΣ. 27393 (2) 

Τροποποίηση Οργανισμού Εσωτερικής Υπηρεσίας της 
Κοινότητας Αγίου Κων/νου Ν. Αιτωλοακαρνανίας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 

.Έχοντας υπόψη: 

1. Τις διατάξεις του Ν. 1188/81 «περί κυρώσεως του 
Κωδικός περί καταστάσεως προσωπικού Οργανισμών Το¬ 
πικής Αυτοδιοικήσεως». 

2. Την 4/27.8.1992 γνωμοδότηση του Υπηρεσιακού 
Συμβουλίου άρθρου 14 του Ν. 1586/86. 

3. Την 79/92 απόφαση του Κοινοτικού Συμβουλίου, που 
στείλατε με το 1564/92 έγγραφό σας, σχετικά με το αντι¬ 
κείμενο του θέματος, αποφασίζουμε: 

Εγκρίνουμε την 79/1992 απόφαση του Κοινοτικού Συμ¬ 
βουλίου Αγίου Κων/νου, που αφορά τη τροποποίηση του 
Οργανισμού Εσωτερικής Υπηρεσίας της Κοινότητας όσον 
αφορά τη διάρθρωση των υπηρεσιών, τη σύσταση νέων 
θέσεων και τμημάτων, τα καθήκοντα και τις αρμοδιότητες 
των γραφείων, τμημάτων και τμηματαρχών και στο εξής ο 
Οργανισμός Εσωτερικής Υπηρεσίας της Κοινότητας 
Αγίου Κων/νου έχει ως κατωτέρω: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

ΚΟΙΝΟΤΗΤΑΣ ΑΓΙΟΥ ΚΩΝΣΤΑΝΤΙΝΟΥ ΑΙΤΩΛ/ΝΙΑΣ 

Αρθρο 1 

Τις υπηρεσίες της Κοινότητας συγκροτεί το: Τμήμα 
Διοικητικών - Οικονομικών και Τεχνικών Υπηρεσιών. 

Άρθρο 2 

Οι υπηρεσίες του τμήματος υποδιαιρούνται όπως παρα¬ 
κάτω: 

α) Γραφείο Διοικητικών και Οικονομικών υπηρεσιών. 

β) Γραφείο Τεχνικών Υπηρεσιών. 

Άρθρο 3 

Οι θέσεις ολόκληρου του Προσωπικού της Κοινότητας, 
διαρθρώνονται σε κλάδους, βαθμούς και ειδικότητες, ως 
εξής: 

1 - ΤΑΚΤΙΚΟ ΜΟΝΙΜΟ ΠΡΟΣΩΠΙΚΟ 
Α. Διοικητικό Προσωπικό. 

Κατηγορία ΠΕ 

1 - Κλάδος ΠΕ-1 Διοικητικού. 

Μία θέση Γραμματέα με βαθμό Γ' - Α'. Η θέση αυτή εί¬ 
ναι καλυμμένη. 

Κατηγορία ΔΕ 

1 - Κλάδος ΔΕ-1 Διοικητικού. 

Δύο (2) θέσεις Γ ραμματέα με βαθμό Γ' - Α'. Η μία θέση 
είναι καλυμμένη και η δεύτερη είναι νέα θέση (κενή). 

2 - Κλάδος ΔΕ-14 Ελεγκτών Εσόδων - Εξόδων Ο.Τ.Α. 

Τρεις (3) θέσεις με βαθμό Γ' - Α'. Οι δύο θέσεις είναι 

καλυμένες. 

3 - Κλάδος ΔΕ-15 Εισπρακτόρων. 

Μία (1) θέση με βαθμό Γ' - Α'. Η θέση είναι καλυμμένη. 


Κατηγορία ΥΕ 

1 - Κλάδος ΥΕ-1 Κλητήρων - θυρωρών - Γ εν. Καθηκό¬ 
ντων 

Μία (1) θέση Κλητήρα με βαθμό Δ’ - Γ'. 

Β. Τεχνικό Προσωπικό. 

Κατηγορία ΠΕ. 

1. - Κλάδος ΠΕ-3 Πολίτικων Μηχανικών. 

Μία (1) θέση με βαθμό Γ' - Α'. Η θέση είναι νέα (κενή). 

Κατηγορία ΤΕ 

1 - Κλάδος ΤΕ-19 Πληροφορικής 

Μία (1) θέση Πληροφορικής, με βαθμό Γ' - Α'. Η θέση 
είναι νέα (κενή). 

Κατηγορία ΔΕ 

1 - Κλάδος ΔΕ-24 Ηλεκτρολόγων 

Μία (1) θέση, Ηλεκτρολόγου, με βαθμό Γ' - Α'. Η θέση 
είναι νέα (κενή). 

2 - Κλάδος ΔΕ-29 Οδηγών Αυτοκινήτων. 

Μία (1) θέση, Οδηγού, με βαθμό Γ’ - Α'. 

Κατηγορία ΥΕ 

1 - Κλάδος ΥΕ-16 Εργατών Γ ενικά. 

Δύο (2) θέσεις με βαθμό Δ' - Α’. Μία εργάτη Ύδρευσης 
και μία εργάτη Γ ενικών καθηκόντων. Η θέση του εργάτη 
Ύδρευσης είναι καλυμμένη και η θέση του εργάτη Γενι¬ 
κών καθηκόντων είναι νέα θέση (κενή). 

2 - ΜΟΝΙΜΟ ΠΡΟΣΩΠΙΚΟ ΠΡΟΣΩΡΙΝΩΝ 

ΘΕΣΕΩΝ Ν. 1735/87. 

Α. Τεχνικό Προσωπικό. 

Κατηγορία ΥΕ 

1 - Κλάδος ΥΕ-16 Εργατών Γενικά. 

α) Μία (1) θέση Εργάτη Καθαρ/τας με βαθμό Δ' - Γ'. Η 
θέση είναι προσωρινή αυτοδίκαια συστημένη με την Υ.Α. 
ΔΙΠΙΔ/Φ 42/24/11440/31.12.86 και καταργείται όταν 
κενωθεί. 

β) Μία (1) θέση Εργ. Γ εν. Καθηκότων με βαθμό Δ' - Γ’. Η 
θέση είναι προσωρινή αυτοδίκαια συστημένη με την Υ.Α. 
ΔΙΠΙΔ/Φ 42/24.11440/31.12.86 και καταργείται όταν κε¬ 
νωθεί. 

3 - ΘΕΣΕΙΣ ΠΡΟΣΩΡΙΝΕΣ Ι.Δ. ΔΙΚΑΙΟΥ 

ΑΟΡΙΣΤΟΥ ΧΡΟΝΟΥ 

Μία (1) θέση Υδραυλικού - Εργατοτεχνίτη Αντλιοστα¬ 
σίου. Η θέση είναι προσωρινή ιδιωτικού δικαίου αορίστου 
χρόνου και καταργείται μόλις κενωθεί. 

ΣΥΝΟΛΟ ΘΕΣΕΩΝ: 17 

Άρθρο 4 

Κάθε θέση του άρθρου 3, που θα καταργείται, θα μετα- 
τρέπεται σε θέση αντιστοίχων κλάδων μονίμου προσωπι¬ 
κού του Π.Δ. 37α/1987. 

Άρθρο 5 

Τα προσόντα διορισμού, που απαιτούνται κατά κατηγο¬ 
ρία, κλάδο και ειδικότητα, καθορίζονται σύμφωνα με το 
Π.Δ. υπ’ αριθ. 37α «Καθορισμός προσόντων διορισμού 
(Προσοντολόγιο - Κλαδολόγιο)». (ΦΕΚ 11/4.2.87 τεύχ. 
Α'). 

Άρθρο 6 

1 - Τα του διορισμού, των καθηκόντων, των περιορι¬ 
σμών του χρόνου εργασίας, της αστικής ευθύνης, των δι¬ 
καιωμάτων, των αδειών, των μεταβολών της υπηρεσιακής 
κατάστασης, των ηθικών αμοιβών, των πειθαρχικών αδικη¬ 
μάτων, των ποινών, της λύσης της υπαλληλικής σχέσης, 
της ιατροφαρμακευτικής και νοσοκομειακής περίθαλψης 
και των εξόδων κηδείας καθενός των από τον παρόντα 
Οργανισμό προβλεπομένων τακτικών μονίμων υπαλλή- 

λων, διέπονται από τις διατάξεις των Νόμων: α) 1188/81 
και β) 1586/86, «Περί κατάστασης προσωπικού Ο.Τ.Α.» 
και κάθε άλλη σχετική διάταξη. 

2 - Για την υπηρεσιακή κατάσταση του προσωπικού, 
που εξυπηρετεί στην Κοινότητα με σύμβαση εργασίας Ιδι¬ 
ωτικού Δικαίου αορίστου χρόνου (προσόντα, κατάταξη, 
μετάταξη, παραμονή στην υπηρεσία κ.λπ.) θα έχουν 
εφαρμογή οι σχετικές διατάξεις του Ν. 1188/81. 

Άρθρο 7 

Προϊστάμενοι Υπηρεσιών (άρθ. 9 του Ν. 1586/86). 

Ως προϊστάμενος του τμήματος Διοικητικών - Οικονο¬ 
μικών και Τεχνικών Υπηρεσιών, επιλέγεται υπάλληλος του 
Κλάδου ΠΕ-1 και ελλείψει του ΠΕ-1, επιλέγεται του κλά¬ 
δου ΠΕ-3, ή του κλάδου ΤΕ-19, ή του Κλάδου ΔΕ-1, με 
βαθμό Α’ και αν δεν υπάρχουν υπάλληλοι με βαθμό Α', επι¬ 
λέγονται προσωρινά υπάλληλοι βαθμού Β', έως ότου κατα¬ 
στεί δυνατή η επιλογή υπαλλήλων βαθμού Α'. Αν δεν 
υπάρχουν και υπάλληλοι βαθμού Β', επιλέγονται προσω¬ 
ρινά υπάλληλοι βαθμού Γ' με ένα έτος τουλάχιστον υπηρε¬ 
σία στο βαθμό αυτό, έως ότου καταστεί δυνατή η προσω¬ 
ρινή επιλογή υπαλλήλων βαθμού Β' ή βαθμού Α'. 

Άρθρο 8 

Όλου του προσωπικού προϊσταται ο Προϊστάμενος του 
τμήματος Διοικητικών - Οικονομικών και Τεχνικών Υπηρε¬ 
σιών, και αυτού ο Πρόεδρος της Κοινότητας.;^. 

Άρθρο 9 

Οι αρμοδιότητες του τμήματος και ειδικότερα του κάθε 
Γραφείου υποστήριξης, που αναφέρονται στον Οργανισμό 
αυτό, καθορίζονται ως εξής: 

ΤΜΗΜΑ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ 
ΚΑΙ ΤΕΧΝΙΚΩΝ ΥΠΗΡΕΣΙΩΝ 

1 - Γ ραφείο Διοικητικών και Οικονομικών Υπηρεσιών. 

Τηρεί όλα τα κατά νόμο σχετικά βιβλία και φυλάσσει τη 
σφραγίδα της Κοινότητας. 

Ενεργεί όλη την αλληλογραφία της Κοινότητας, πλην 
της απορρήτου. 

Τηρεί αρχείο όλων των εγγράφων, που εισέρχονται και 
εξέρχονται από την Κοινότητα, πλην της απορρήτου. 

Γ ράψει τα Πρακτικά των συνεδριάσεων του Συμβουλίου 
στο βιβλίο Πρακτικών, μεριμνά για την υπογραφή του και 
εκδίδει αντίγραφα αυτών. Μονογράφει όλα τα σχέδια των 
προς υπογραφή εγγράφων και προσυπογράφει όλα τα έγ¬ 
γραφα, πιστοποιητικά και πίνακες, που προβλέπουν οι 
ισχύουσες διατάξεις. Παρακολουθεί τις δικαστικές υπο¬ 
θέσεις, που αφορούν την Κοινότητα και τηρεί αρχείο δικο¬ 
γραφιών, Επεξεργάζεται τα Συμφωνητικά και τις διακυρή- 
ξεις των Δημοπρασιών. 

Συσχετίζει μεταξύ τους τα έγγραφα και ενημερώνει 
τους φακέλλους γνωμοδοτήσεων και Νομολογιών. Φυ¬ 
λάσσει και συντηρεί τα νομικά συγγράμματα και περιο¬ 
δικά. 

Τηρεί Μητρώο και αρχείο όλων των Προέδρων και των 
Κοινοτ. Συμβούλων. 

Συγκεντρώνει, παρακολουθεί και ενημερώνει τον Πρόε¬ 
δρο, για τους Νόμους, διατάγματα, αποφάσεις, εγκυ¬ 
κλίους κ.λπ. των διαφόρων αρχών και Υπηρεσιών και φρο¬ 
ντίζει για την υλοποίησή τους. Τηρεί το Δελτίο παρουσίας 
του Προσωπικού. 

Καταρτίζει κα εκτελεί τις αποφάσεις της Διοίκησης και 
τη σχετική αλληλογραφία περί διορισμών, προαγωγών, 
απολύσεων, αποδοχής παραιτήσεων, μεταθέσεων, τοπο¬ 
θετήσεων, πειθαρχικού δικαίου, χορηγήσεων αναρρωτι- 
κών και κανονικών αδειών, παροχής κάθε μισθολογικής 
προσαύξησης κ.λπ. των τακτικών και εκτάκτων υπαλλή¬ 
λων και εργατοτεχνιτών της Κοινότητας. 

Εισηγείται στο Υπηρεσιακό Συμβούλιο κάθε υπόθεση 
των υπαλλήλων, που ανήκει κατά νόμο στην αρμοδιότητά 


του και στη συνέχεια ενεργεί κατάλληλα πάνω στις γνωμα¬ 
τεύσεις ή αποφάσεις, που εκδόθηκαν από αυτό. 

Καταρτίζει τα προγράμματα των ωρών εργασίας και της 
υπηρεσίας των υπαλλήλων κατά τις μη εργάσιμες μέρες 
και ώρες. 

Εκδίδει τα πόσης φύσεως πιστοποιητικά και βεβαιώσεις 
των τακτικών, εκτάκτων υπαλλήλων και εργατών, που 
έχουν σχέση με την υπηρεσία τους στην Κοινότητα. 

Τηρεί Μητρώο, ευρετήριο και τους ατομικούς φακέλ¬ 
λους του τακτικού και έκτακτου προσωπικού, υπαλλήλων 
και εργατών. Επιμελείται της σύνταξης και της τήρησης σε 
αρχείο των συμβάσεων εργασίας του έκτακτου προσωπι¬ 
κού και του προσωπικού, που προσλαμβάνεται για την 
εκτέλεση διάφορων Κοινοτικών έργων. Διαχειρίζεται κάθε 
υπόθεση, που σχετίζεται με την απονομή της σύνταξης 
και του βοηθήματος του ΤΑΔΚΥ στους υπαλλήλους της 
Κοινότητας, που εξέρχονται από την υπηρεσία. 

Έχει αρχείο των συνταξιούχων. Φροντίζει για την φύ¬ 
λαξη και καθαριότητα όλων των κτιρίων της Κοινότητας. 
Τηρεί τη βιβλιοθήκη και το σχετικό βιβλίο - ευρετήριο των 
βιβλίων, συγγραμμάτων κ.λπ. που υπάρχουν στην βιβλιο¬ 
θήκη της Κοινότητας. Παραλαμβάνει τα φύλλα του ημερή¬ 
σιου και περιοδικού τύπου και κάθε έντυπο και βιβλίο, που 
απευθύνεται στην Κοινότητα. 

Παρακολουθεί όλα τα θέματα, που δημοσιεύονται και 
αφορούν την Κοινότητα ή την διοίκησή της και την Τοπική 
Αυτοδιοίκηση και ενημερώνει σχετικά τον Πρόεδρο. Επι¬ 
μελείται της καθημερινής αποδελτίωσης του Τύπου και 
συντονίζει μαζί με τον Πρόεδρο τις απαντήσεις σε σχόλια 
ή άρθρα εφημερίδων. Επιμελείται για την αγορά από την 
Κοινότητα διαφόρων βιβλίων, συγγραμμάτων κ.λπ. 

Επιμελείται την οργάνωση των εκδηλώσεων της Κοινό¬ 
τητας (εορτών, συσκέψεων, συγκεντρώσεων), καταρτίζει 
τα προγράμματα, καθορίζει τον τρόπο που θα διεξαχθούν 
οι εκδηλώσεις, φροντίζει για την διακόσμηση, το σημαιο¬ 
στολισμό των Κοινοτικών Καταστημάτων και πλατειών της 
πόλης, τη διανομή των προσκλήσεων κ.λπ. 

Τηρεί κατάλογο με ονόματα και διευθύνσεις οργανώ¬ 
σεων, Σωματείων και εκλεκτών προσώπων και αρχείο για 
τις εκδηλώσεις, συγκεντρώσειςκαι συσκέψεις της Κοινό¬ 
τητας. Ενημερώνει τον Πρόεδρο για τις τελετές, που κά¬ 
νουν διάφορες αρχές, Σωματεία κ.λπ. 

Συνεργάζεται με τους μαζικούς φορείς της πόλης μας, 
τους ενημερώνει τις δραστηριότητες της Κοινότητας και 
τους παρέχει κάθε δυνατή βοήθεια. Εκτελεί κάθε υπηρε¬ 
σία σχετική με την άσκηση της Κοινοτικής Κοινωνικής 
Πρόνοιας προς τους απόρους και αναξιοπαθούντες Δημό¬ 
τες (βοηθήματα, Φαρμακευτική περίθαλψη, συνδρομές, 
ταφή απόρων κ.λπ.). 

Εκδίδει τις σχετικές καταστάσεις μισθοδοσίας του μόνι¬ 
μου έκτακτου και ημερομίσθιου ή ωρωμίσθιου προσωπι¬ 
κού της Κοινότητας. Εκδίδει τα πάσης φύσεως πιστοποιη¬ 
τικά και βεβαιώσεις των τακτικών, εκτάκτων υπαλλήλων 
και εργατών της Κοινότητας. Εκδίδει τις ετήσιες βεβαιώ¬ 
σεις αποδοχών του μόνιμου, ημερομίσθιου και ωρωμί- 
σθιου προσωπικού της Κοινότητας για χρήση της Οικονο¬ 
μικής Εφορίας. 

Διεξάγει την λογιστική υπηρεσία της Κοινότητας και τη¬ 
ρεί τα βιβλία εσόδων, εξόδων, έκδοσης Χρημ. Ενταλμά¬ 
των και απόδοσης λογαριασμών. Φροντίζει για την τακτο¬ 
ποίηση και αποστολή των απολογισμών. 

Τηρεί φακέλλους με τα δικαιολογητικά όλων των δαπα¬ 
νών και φροντίζει για την απόδοση λογαριασμών. 

Αναλαμβάνει την επίδοση στους Δημότες ή στις διάφο¬ 
ρες αρχές εγγράφων που διαβιβάζονται στην Κοινότητα 
από άλλες υπηρεσίες ή Δημοτικές αρχές. Διενεργεί τις 
Δημοσιεύσεις, τοιχοκολλήσεις των αποφάσεων του Κοι¬ 
νοτικού Συμβουλίου, των Επιτροπών καθώς και των ανα¬ 
κοινώσεων και διακηρύξεων της Κοινότητας και των αρ¬ 
χών, που διαβιβάζονται στη Κοινότητα για το σκοπό αυτό. 

Τηρεί φακέλλους των ακινήτων, που ενοικιάζει η Κοινό- 

τητα με τα μισθωτήρια συμβόλαια και όλα τα παραστατικά 
στοιχεία. 

Για την εκτέλεση των ανωτέρω καθηκόντων, ορίζεται 
ως υπεύθυνος του πιο πάνω Γραφείου, μετά από από¬ 
φαση του Προέδρου, υπάλληλος του κλάδου ΔΕ-1. 

2 - Γραφείο Τεχνικών Υπηρεσιών. 

Τηρεί πλήρως ενημερωμένους φακέλλους όλων των 
Τεχνικών δραστηριοτήτων της Κοινότητας, καταρτίζοντας 
και τα σχετικά στατιστικά στοιχεία (πίνακες, διαγράμματα 
κ.λπ.). Συντάσσει τα τεχνικά προγράμματα, τον απολογι¬ 
σμό των εκτελεσθέντων έργων και των πεπραγμένων κα¬ 
θώς και τους συγκριτικούς πίνακες απόδοσης λογαρια¬ 
σμών. Τηρεί στατιστικά στοιχεία των έργων, διαγράμματα 
προόδου εργασιών, παραστατικούς πίνακες κ.λπ. 

Τηρεί καταστάσεις πληρωμών των έργων, παρακολου¬ 
θεί την κίνηση των πιστώσεων και ενημερώνει έγκαιρα τον 
Πρόεδρο. Ελέγχει την απορρόφηση των πιστώσεων του 
Τεχνικού Προγράμματος. Παρακολουθεί όλες τις μελέτες 
οδοποιίας, κτιριακών, πλατειών, ηλεκτρομηχανολογικών 
και αποχέτευσης, είτε συντάσσονται από την Τ.Υ. είτε 
από ιδιώτες ή άλλους φορείς. 

Συντάσσει τις υψομετρικές μελέτες νέων δρόμων, τις 
μελέτες συντήρησης δρόμων και κτιριακών έργων (αρχιτε¬ 
κτονικά, σχεδιαστικά, ηλεκτρομηχανολογικά) τις μελέτες 
πλατειών (σχέδια πλατειών, μακέτες κ.λπ.) καθώς και τις 
μελέτες ηλεκτρομηχνολογικών εγκαταστάσεων. 

Παρακολουθεί και ελέγχει την εκτέλεση και συντήρηση 
όλων των έργων: οδοποιίας, αποχέτευσης, κτιριακών έρ¬ 
γων και πλατειών, συντήρησης και μικροέργων. 

Συντάσσει τα συμφωνητικά των έργων και προμηθειών 
και μεριμνά για την υπογραφή τους από τους αναδόχους ή 
μειοδότες. 

Συντάσσει τους λογαριασμούς, συγκριτικούς πίνακες, 
πρωτόκολλα παραλαβής και επιμετρήσεις των έργων. 

Συντάσσει τα σχέδια Δημοπρασιών και Διακηρύξεων. 

Συντάσσει τα τεύχη μελετών αποχέτευσης και τηρεί αρ¬ 
χείο τους. Ετοιμάζει τσΰς^ωακέλλους εργολαβιών αποχέ¬ 
τευσης για ΔημοπράτησηΤ^τράει τα πλάτη των ιδιοκτη¬ 
σιών και συντάσσει τους αντίστοιχους λογαριασμούς, χο- 
ρηγόντας στους ενδιαφερόμενους τα απαραίτητα στοι¬ 
χεία. 

Ενεργεί για τη σύνταξη των πράξεων αναλογισμού στις 
περιπτώσεις ρυμοτομιών και απαλλοτριώσεων. Συντάσσει 
τους πίνακες ογκομέτρησης των απαλλοτριωμένων επι¬ 
φανειών για την αποζημίωση από την Κοινότητα, των δι¬ 
καιούχων. 

Ασχολείται με τη σύνταξη των απαιτουμένων μελετών 
για τη διαμόρφωση εγκατάσταση, προμήθεια υλικών (σπό¬ 
ρων, δένδρων, φυτών) και συντήρηση του πρασίνου σε 
όλους τους κοινόχρηστους χώρους. Φροντίζει για την με¬ 
λέτη και εγκατάσταση των οργάνων παιδικής χαράς, βά¬ 
ψιμο και συντήρηση κάγκελων, θυρών, τοποθέτηση γαρ- 
μπιλιού, πάγκων και εγκαταστάσεων αναψυχής, συντριβα- 
νιών κ.λπ.). 

Τηρεί τα βιβλία κίνησης οχημάτων, μητρώο αυτοκινήτων 
και βιβλία επισκευών. Εκδίδει τα δελτία κίνησης και τις 
διαταγές πορείας των οχημάτων. 

Συντάσσει στατιστικούς πίνακες κίνησης και κατανάλω¬ 
σης καυσίμων. 

Για την εκτέλεση των ανωτέρω καθηκόντων, ορίζεται 
ως υπεύθυνος του πιο πάνω Γραφείου, μετά από από¬ 
φαση του Προέδρου, υπάλληλος του κλάδου ΠΕ-3. 

Αρθρο 10 

Ο Προϊστάμενος του τμήματος Διοικητικών - Οικονομι¬ 
κών και Τεχνικών Υπηρεσιών, είναι ο Διοικητικός, Οικονο¬ 
μικός και Τεχνικός Σύμβουλος της Κοινότητας και συνερ¬ 
γάζεται πάντα με τον Πρόεδρο όταν είναι αναγκαίο. 

Προΐσταται ελέγχει και παρακολουθεί την εύρυθμη λει¬ 
τουργία του τμήματος. Επιμελείται της εφαρμογής των 
Νόμων, διαταγμάτων, εγκυκλίων, αποφάσεων, κανονι¬ 
σμών κ.λπ. 


Μελετά τα γενικότερα θέματα της Κοινότητας και δίνει 
τις κατευθυντήριες γραμμές σε όλο το προσωπικό της 
Κοινότητας. 

θεωρεί όλα τα έγγραφα που συντάσσονται από την 
υπηρεσία με μονογραφή, πριν υπογράψει ο Πρόεδρος. 

Εισηγείται τα μέτρα, που επιβάλλονται για την καλύτερη 
λειτουργία του τμήματος. 

Αποσφραγίζει και θεωρεί την τακτική (κοινή) και εμπι- 
στευτική αλληλογραφία, που απευθύνεται στην Κοινό¬ 
τητα. Παρακολουθεί τη Νομοθεσία και Νομολογία και ενη¬ 
μερώνει σχετικά το προσωπικό. Φροντίζει να τηρείται βι- 
βλιοδετημένη σειρά της Εφημερίδας της Κυβερνήσεως 
και φροντίζει για τον πλουτισμό της Κοινοτικής Βιβλιοθή¬ 
κης, με νομικά και επιστημονικά συγγράμματα. Καταρτίζει 
και υποβάλλει στο Κοιν. Συμβούλιο την ετήσια λογοδοσία 
του Προέδρου, όπως αυτή προβλέπεται από τη σχετική 
Νομοθεσία. 

Εγκρίνει την έκδοση αντιγράφων, φωτοαντιγράφων από 
το αρχείο της Κοινότητας στους ενδιαφερόμενους και 
επικυρώνει αντίγραφα και φωτοαντίγραφα διάφορων εγ¬ 
γράφων, που προσκομίζουν οι πολίτες, σύμφωνα με το Ν. 
1599/86. 

Εισηγείται για τον προγραμματισμό όλων των έργων της 
Κοινότητας. Παρακολουθεί και συντονίζει την πορεία των 
έργων και αναθέτει στο προσωπικό έκτακτες ή επείγου¬ 
σες υπηρεσίες, που είναι απαραίτητες για την εύρυθμη 
εκτέλεση των έργων και την ομαλή λειτουργία της υπηρε¬ 
σίας. 

Ελέγχει την κανονική απορρόφηση των πιστώσεων και 
εισηγείται στον Πρόεδρο τα ανάλογα μέτρα. 

Φροντίζει για την κάλυψη των αναγκών του τμήματός 
του σε προσωπικό, μηχανήματα κ.λπ. 

Ενημερώνεται για τα του γενικότερου ενδιαφέροντος, 
που εκτελούνται από κρατικές υπηρεσίες, οργανισμούς, 
Ν.Π.Δ.Δ. κ.λπ. και εισηγείται στην Κοινοτική αρχή για τις 
απαραίτητες ενέργειες της Κοινότητας (παρέμβαση της 
Κοινότητας στον προγραμματισμό των έργων αυτών, 
άδειες εκτέλεσης έργων στην Διοικητική περιοχή της Κοι¬ 
νότητας κ.λπ.). 

Έχει την τελική ευθύνη εισήγησης στον Πρόεδρο για 
θέματα του τμήματός του, που απαιτείται απόφαση του 
Κοιν. Συμβουλίου. 

Φροντίζει για την επίλυση προβλημάτων των πολιτών. 
Δίνει κάθε πληροφορία, που επιτρέπεται, στους πολίτες, 
που προσέρχονται στην Κοινότητα, τους κατατοπίζει και 
τους καθοδηγεί ανάλογα με την περίπτωση. 

Δέχεται έγγραφες ή προφορικές αναφορές παραπόνων 
των πολιτών κατά των υπηρεσιών ή των υπαλλήλων της 
Κοινότητας και σε συνεργασία με τον Πρόεδρο δίνει τις 
σχετικές πληροφορίες στον παραπονούμενο. 

Συνεργάζεται με τις Σχολικές Επιτροπές και τους Συλ¬ 
λόγους γονέων και κηδεμόνων για την ενίσχυση των Σχο¬ 
λείων υλικά και ηθικά για την προώθηση των προβλημάτων 
της Εκπαίδευσης, για την παροχή γραφικής ύλης στους 
άπορους μαθητές και τη βράβευση των αριστούχων. 

Παρακολουθεί τη σχετική εκλογική νομοθεσία, που 
ισχύει κάθε φορά στη διενέργεια των εκλογών. Φροντίζει 
για την κατά νόμο αναθεώρηση των εκλογικών καταλόγων 
κ.λπ. Επιμελείται για την παραλαβή και παράδοση των 
εκλογικών βιβλιαρίων στους δικαιούχους Δημότες, καθώς 
επίσης για την εξεύρεση των εκλογικών τμημάτων, όπως 
και για τη διενέργεια των εκάστοτε Βουλευτικών, Κοινοτι¬ 
κών κ.λπ. εκλογών, σύμφωνα με την εκλογική νομοθε¬ 
σία. 

Επιμελείται της διεξαγωγής απογραφών και της διεκπε¬ 
ραίωσης στατιστικών πληροφοριών. Μεριμνά για την εκμί- 
σθωση των Κοινοτικών προσόδων. 

Επιμελείται της διεκπεραίωσης γεωργικών και κτηνοτο- 
φικών ζητημάτων και μεριμνά για την ενημέρωση των γε- 
ωργοκτηνοτρόφων για επιδοτήσεις, αποζημιώσεις, κατα- 

πολέμηση ασθενειών, εμβολιασμού κ.λπ. 

Συμμετέχει σε επιτροπές και συμβούλια και μεριμνά για 
την εφαρμογή προγραμμάτων, που έχουν σχέση με την 
αποκέντρωση. 

Επιμελείται για την εφαρμογή των προγραμμάτων παι¬ 
δείας και αθλητισμού. 

Καταρτίζει με τον Πρόεδρο το σχέδιο του προϋπολογι¬ 
σμού εσόδων και εξόδων της Κοινότητας, κάθε έτος, με 
τις εκθέσεις του και παρακολουθεί την πορεία εκτέλεσής 
του. 

Εισηγείται, όταν χρειάζεται, την αναμόρφωσή του. Συ¬ 
γκεντρώνει στατιστικά στοιχεία και πληροφορίες, χρήσι¬ 
μες για τις προβλέψεις του προϋπολογισμού και την οικο¬ 
νομική πολιτική, που πρέπει να ακολουθήσει η Κοινό¬ 
τητα. 

Επιμελείται για τη σύνταξη και συνυπογράφει με τον 
Πρόεδρο τους βεβαιωτικούς καταλόγους επιβολής, βε¬ 
βαίωσης και είσπραξης των εσόδων, γενικά. 

Προσυπογράφει με τον Πρόεδρο τα Χρηματικά Εντάλ¬ 
ματα. Εισηγείται την αναμόρφωση του προϋπολογισμού 
με την εγγραφή νέων εσόδων ή τη χορήγηση συμπληρω¬ 
ματικών ή εκτάκτων πιστώσεων. 

Επιμελείται για την απόδοση των ασφαλιστικών εισφο¬ 
ρών. 

Επιμελείται την ασφάλιση της ακίνητης περιουσίας και 
των αυτοκινήτων της Κοινότητας, με έγκριση και εντολή 
του Προέδρου. 

Επιμελείται την κατάρτιση των όρων μίσθωσης ακινή¬ 
των, τους υποβάλλει για έγκριση, φροντίζει για την υπο¬ 
γραφή των συμβολαίων και παρακολουθεί την εκτέλεσή 
τους. 

Επιμελείται την έγκαιρη εκμίσθωση των ακινήτων της 
Κοινότητας, τη βεβαίωση των μισθωμάτων και την από¬ 
δοση των προσόδων. 

Επιμελείται των θεμάτων εφαρμογής του σχεδίου πό¬ 
λης, της μελέτης και της διαδικασίας τροποποίησης, επέ¬ 
κτασης και βελτίωσής του και εισηγείται για τη λήψη των 
σχετικών αποφάσεων από το Κοιν. Συμβούλιο. 

Επιμελείται την έκδοση οικοδομικών αδειών (εφ’ όσον 
χορηγηθεί το δικαίωμα αυτό στην Κοινότητα) και επο¬ 
πτεύει για την καλή εκτέλεση και πιστή εφαρμογή, σύμ¬ 
φωνα με το Νόμο. 

Επιμελείται την καθαριότητα της πόλης (συλλογή και 
μεταφορά των απορριμμάτων, καθορισμό οδών, πλατειών 
και γενικά κοινόχρηστων χώρων) ως επίσης και τον καθο¬ 
ρισμό αφισσών πινακίδων. 

Παρακολουθεί κάθε θέμα σχετικό με τη μόλυνση του 
περιβάλλοντος. Επισημαίνει, .συγκεντρώνει στοιχεία, 
ελέγχει και πληροφορεί τους Δημότες για τις πηγές ρύ¬ 
πανσης (λύμματα, απόβλητα, τοξικές ουσίες, ηχορύ¬ 
πανση) και προτείνει μέτρα στο Κοινοτικό Συμβούλιο για 
τη καταπολέμησή της. 

Επιμελείται της κίνησης οχημάτων και μηχανημάτων, 
μηχανολογικού εξοπλισμού οχημάτων και μηχανών και 
ηλεκτρομηχανολογικών κατασκευών, ηλεκτροφωτισμού. 

Μεριμνά για την προμήθεια, σωστή διάθεση και διαχεί- 
ρηση των αναγκαίων εργαλείων, ανταλλακτικών, λιπαντι- 
κών, καυσίμων κ.λπ. 

Επιμελείται την συντήρηση και καλή λειτουργία του Κοι¬ 
νοτικού Φωτισμού, (αλλαγή λαμπτήρων, συντήρηση υπο¬ 
γείων γραμμών, χρονοδοακοπτών, φωτιστικών σωμάτων 
στους στύλους στης Δ.Ε.Η., στα γήπεδα και τοποθέτηση 
εορταστικού φωτισμού, μεγαφώνων κ.λπ.), καθώς και για 
τη καλή λειτουργία κάθε ηλεκτρολογικής εγκατάστασης 
της Κοινότητας. 

Μεριμνά για την επέκταση και βελτίωση του Κοινοτικού 
φωτισμού και για τα απαραίτητα υλικά και φωτιστικά σώ¬ 
ματα. 

Επιμελείται την καλή εκτέλεση κάθε ηλεκτρομηχανο- 
λογικής κατασκευής, είτε αυτή γίνεται από το προσωπικό 
της Κοινότητας, είτε από ιδιώτη Εργολάβο (τοποθέτηση 


φωτισμού σε γήπεδα, κτιριακές ηλεκτρομηχανολογικές 
εγκαταστάσεις, κατασκευή υδραυλικών σε πλατείες, 
εγκαταστάσεις σε καλοριφέρ, ψυκτικών μονάδων 
κ.λπ.). 

Μετά από απόφαση του Προέδρου, μπορεί αρμοδιότη¬ 
τες, που ασκεί ο Προϊστάμενος του Τμήματος να μεταβι¬ 
βάζονται απ' ευθείας στον υπεύθυνο του Γραφείου Τεχνι¬ 
κών Υπηρεσιών. 

Άρθρο 11 

Η ισχύς του παρόντος Οργανισμού άρχεται από της δη¬ 
μοσίευσής του στην Εφημερίδα της Κυβερνήσεως. 

Ακροτελεύτιο άρθρο 
Κάλυψη δαπάνης 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 5 Ιανουαρίου 1993 

Ο Νομάρχης 
ΝΙΚ. ΣΤΑΜΟΣ 

-♦- 

Αριθ. 08 (3) 

Αναπροσαρμογή εφάπαξ αποζημιώσεως και εξόδων κη¬ 
δείας φορτ/των Λιμένος Ραφήνας. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη 

1. Τις διατάξεις του Ν. 3200/55, Ν.Δ. 532/70, Β.Δ. 
711/70, Β.Δ. 179/70, Ν. 1147/72, Β.Δ. 802/72, Π.Δ. 
1156/77 και Π.Δ. 369/89. 

2. Τις διατάξεις του αριθμ. 6 του Ν.Δ. 1254/49 «περί 
τροποποιήσεως και των περί συμπληρώσεως ενίων διατά¬ 
ξεων φορτ/των Νόμων» (ΦΕΚ 288/Α/3.10.49). 

3. Την αριθμ. 6143/2159 Υπ. απόφ. περ. εγκρίσεως κα¬ 
νονισμού ΚΑΦ Λιμένος Ραφήνας» (ΦΕΚ 
522/Β/30.12.60). 

4. Το αριθμ. 11802/92 Υπ. Εργασίας «περί αναπροσαρ¬ 
μογή εφάπαξ αποζημιώσεως των φορτ/των ΚΑΦ Λ. Ραφή¬ 
νας και αναπροσαρμογής εξόδων κηδείας. 

5. Την απόφαση της ΕΡΦ Ραφήνας, για αναπροσαρ¬ 
μογή της εφάπαξ αποζημιώσεως και εξόδων κηδείας, που 
πάρθηκε την 20.7.92 και 17.12.92 αντίστοιχα και καταχω- 
ρήθηκε στη αριθμ. 7/92 και 10/92 Πρακτικά, αποφασί¬ 
ζουμε: 

Τροποποιούμε τις παρακάτω διατάξεις του Κανονισμού 
ΚΑΦ Λ. Ραφήνας: 

α) Τα εδάφια 2 και 3 της παρ. 2 του αριθμ. 16 ως: 

Δια τους έχοντας ΙΟετή συμμετοχή στο ΚΑΦ στο ποσό 
των εξήντα χιλιάδων δρχ. (60.000). 

Το ποσό αυτό θεωρούμενον ως βασικό προσαυξάνεται 
κατά επτά χιλιάδες δρχ. (7.000) για κάθε έτος συμμετοχής 
στο ΚΑΦ πέραν της δεκαετίας και μέχρι συμπληρώσεως 
1 δετούς συμμετοχής, για κάθε έτος δε πέραν της 1 δετίας 
προσαυξάνεται κατά δέκα χιλιάδες δρχ. (10.000). Το ανώ¬ 
τατο όριο της αποζημιώσεως σε καμμία περίπτωση δεν θα 
υπερβαίνει το ποσό των τριακοσίων χιλιάδων (300.000). 

β) Το αριθ. 21 ως: 

Σε περίπτωση θανάτου φορτ/τού, εφοδιασμένου με βι¬ 
βλιάριο επαγγελματικής ταυτότητας της ΕΡΦ και ανεξαρ¬ 
τήτως εάν οι δικαιούχοι τούτου δικαιούνται της λόγω θανά¬ 
του εφάπαξ αποζημιώσεως, καταβάλλεται βοήθημα για 
έξοδα κηδείας μέχρι του ποσού των πενήντα χιλιάδων δρχ. 
(50.000). 

Η ισχύς της αποφάσεως αρχίζει από 14.10.92. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αγία Παρασκευή, 28 Ιανουάριου 1993 
Ο Νομάρχης 

ΕΥΑΓΓ. ΧΑΡΑΛΑΜΠΙΔΗΣ 
-♦- 

Αριθ. 538 < 4 > 

Συγκρότηση Διοικητικής Επιτροπής Στρατιωτικών Επιτά¬ 
ξεων Ν. Αχαίας για το έτος 1992. 

Ο ΝΟΜΑΡΧΗΣ ΑΧΑΪΑΣ 

Έχοντας υπόψη: 

1. Τις διατάξεις: 

α) Ν.4442/29 άρθρο 32 και 33 
β) Κ.Ν. 2278/1940 άρθρο 3 
γ) Ν.Δ. 380/1974 άρθρο 1 
δ) Β.Δ. 792/1961 
ε) Ν.611/1977 άρθρο 12 
στ) Ν.Δ. 115/84 
ζ) Ν. 1649/86 

2. Την αριθμ. 8-1 /80 πάγια διαταγή του Γ εν. Επιτελείου 
Στρατού, καθώς και την αριθμ. Φ454.0/48/416980/ 
Σ338/31.7.84 εγκύκλιο του Γεν. Επιτελείου Στρατού. 

3. Το αριθμ. Φ.851.1/32/53835/Σ782/9.11.1992 έγ¬ 
γραφο της Σ.Δ.Α. 

4. Το αριθμ. 106/26.1.1993 έγγραφο του Πρωτοδι¬ 
κείου Πατρών, αποφασίζουμε: 

Ορίζουμε σαν μέλη της Διοικητικής Επιτροπής Στρατιω¬ 
τικών Επιτάξεων Ν. Αχαΐας για το έτος 1993, τους πιο 
κάτω: 

1. Μαρία Βαρελά, Πρωτόδικη Πατρών, ως Πρόεδρο, με 
ανάπληρώτριά της την Δήμητρα Ζώη, Πρωτόδικη επίσης 
του ίδιου Πρωτοδικείου. 

2. Φρειδερίκη Μποντζολή, Πρωτόδικη Πρωτοδικείου 
Πατρών, με αναπληρώτριά της την Ελένη Κουτσομύτη, 
προτοδίκη επίσης του ίδιου Πρωτοδικείου. 

3. Λιότσο Δημήτριο ΤΧΚ(Τ) του ΚΕΤΧ, με αναπληρωτή 
τον Λγό (ΣΠ) Σταθόπουλο Ζαχαρία του ΣΓ Πατρών. 

4. Σταθόπουλο-Ζαχαρία του ΣΓ Πατρών, με αναπληρωτή 
του τον Γεώργιο Ζαγκαβιέρο Λγό του ΚΕΤΧ. 

5. Τον Προϊστάμενο της Β' ΔΟΥ Πατρών, αναπληρού- 
μενο από τον νόμιμο αναπληρωτή του, Γραμματέα της 
Επιτροπής ορίζουμε τον Σωτήριο Φώτο, υπάλληλο της Δ/ 
νσης Εμπορίου κλάδου ΔΕ Δ/κου - Οικ/κού, με αναπλη¬ 
ρωτή του την Δήμητρα Νταβίλια, υπάλληλο της ίδιας υπη¬ 
ρεσίας και κλάδου με βαθμό ΔΕΙ Δ/κού - Οικ/κού. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 18 Φεβρουάριου 1993 

Ο Νομαρχών Διευθυντής 
Δ. ΠΑΝΑΓΙΩΤΑΚΟΠΟΥΛΟΣ 

-♦- 

Αριθ. ΔΙ ΕΣ/1443 (5) 

Τροποποίηση και συμπλήρωση της συστατικής πράξης 
των Σχολικών Επιτροπών του Δήμου Δράμας. 

Ο ΝΟΜΑΡΧΗΣ ΔΡΑΜΑΣ 
Έχοντας υπόψη: 

1. Τις διατάξεις του άρθρου 5 του Ν. 1894/90 και 187 
του Π.Δ. 323/89. 

2. Την ΔΙ.ΕΣ 14146/89 απόφασή μας (ΦΕΚ 624/89) με 
την οποία έχουν συσταθεί ίδια Ν.Π. με την επωνυμία Σχο¬ 
λικές Επιτροπές Δήμου Δράμας. 

3. Την ΔΙ ΕΣ 15059/92 απόφασή μας (ΦΕΚ 585/ 


25.9.92) περί τροποποιήσεως και συμπληρώσεως της ΔΙ 
ΕΣ 6722/91 απόφασεώς μας (ΦΕΚ 522/91). 

4. Την αριθ. 11/1993 απόφαση του Δημοτικού Συμβου¬ 
λίου Δράμας, για την τροποποίηση και συμπλήρωση της 
συστατικής πράξης των Σχολικών Επιτροπών, αποφασί¬ 
ζουμε: 

Τροποποιούμε και συμπληρώνουμε την ΔΙ ΕΣ 15059/92 
απόφασή μας ως εξής: 

1. ΚΑΤΑΡΓΟΥΝΤΑΙ οι παρακάτω Σχολικές Επιτροπές: 

1) 11η Ενιαία Σχολική Επιτροπή 3ου Γυμνασίου και 2ου 
Λυκείου 

2) 16η Ενιαία Σχολική Επιτροπή 2ου και 5ου Γ υμνασίου 

3) Σχολική Επιτροπή 4ου Νηπιαγωγείου 

4) Σχολική Επιτροπή 14ου Δημοτικού Σχολείου. 

Άρθρο 3 

Συνιστούμε τις παρακάτω Σχολικές Επιτροπές: 

1. 11η. Ενιαία Σχολική Επιτροπή 2ου Λυκείου και 2ου 
Γ υμνασίου 

Το Δ.Σ. είναι επταμελές, και σ’ αυτό μετέχουν: 
α) Ένας Δημοτικός Σύμβουλος ως πρόεδρος 
β) Οι εκάστοτε δ/ντές του 2ου Λυκείου και 2ου Γ υμνα¬ 
σίου (2) 

γ) Οι εκάστοτε εκπρόσωποι των Συλλόγων Γονέων του 
2ου Γ υμνασίου και 2ου Λυκείου (2) 
δ) Οι εκπρόσωποι των μαθητικών Κοινοτήτων 2ου Γυ- 
μνασίου και 2ου Λυκείου (2) 

ΙΕ' 16η Ενιαία Σχολική Επιτροπή 3ου και 5ου Γ υμνασίου 
Το Δ.Σ. είναι επταμελές και σ’ αυτό μετέχουν: 
α) Ένας Δημοτικός Σύμβουλος, ως πρόεδρος 
β) Οι εκάστοτε δντές των 3ου και 5ου Γ υμνασίου (2) 
γ) Οι εκάστοτε εκπρόσωποι των Συλλόγων Γ ονέων των 
3ου και 5ου Γυμνασίου (2) 

δ) Οι εκπρόσωποι των μαθητικών κοινοτήτων 3ου και 
5ου Γυμνασίων (2) 

ΙΖ 19η Σχολική Επιτροπή 14ου Δημοτικού Σχολείου και 
4ου Νηπιαγωγείου 

Το Δ.Σ. είναι πενταμελές και σ’ αυτό μετέχουν: 
α) Ένας Δημοτικός Σύμβουλος, ως πρόεδρος 
β) οι δ/ντές του 14ου Δημοτικού Σχολείου και 4ου Νη¬ 
πιαγωγείου (2) 

γ) Οι εκπρόσωποι των Συλλόγων Γ ονέων του 14ου ΔΗ- 
μοτικού Σχολείου και 4ου Νηπιαγωγείου (2) 

2. Με την παρούσα απόφαση προκαλείται δαπάνη σε 
βάρος του προϋπολογισμού του δήμου Δράμας ποσού 
7.500.000 δρχ. τουλάχιστον για το τρέχον έτος και τα με- 
τέπειτα χρόνια. 

Για την ανωτέρω δαπάνη θα εγγράφεται κάθε χρόνο, με 
τη φροντίδα της Νομαρχίας, πίστωση ύψους 7.500.000 
δρχ. τουλάχιστον στον προϋπολογισμό του Δήμου Δρά¬ 
μας, αποτελεί υποχρεωτική δαπάνη για το Δήμο (άρθρο 
201 παρ. 1 του Π.Δ. 323/89)' 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 15 Φ εβρουαρίου 1993 

Ο Νομαρχών Δ/ντής 
ΒΑΣ. ΑΡΒΑΝΙΤΙΔΗΣ 

-4- 

Αριθ. 2281 < 6 > 

Συμπλήρωση δραστηριοτήτων Πνευματικού και Καλλιτε¬ 
χνικού Κέντρου Κοινότητος Σταφιδοκάρπου Ν. 
Ηλείας. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις των άρθρων 25 και 187 του Δημοτικού 
και Κοιν. Κώδικα (Π.Δ. 323/89). 

2. Την αριθ. 8/92 απόφαση του Κοινοτικού Συμβουλίου 


2152 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Σταφιδοκάρπου περί σύστασης ίδιου Νομικού Προσώπου 
με την ονομασία «ΠΝΕΥΜΑΤΙΚΟ ΚΑΙ ΚΑΛΛΙΤΕΧΝΙΚΟ 
ΚΕΝΤΡΟ» που επικυρώθηκε με την αριθ. 2191/92 από¬ 
φασή μας. 

3. Την αριθ. 52/92 απόφαση του Κοινοτικού Συμβου¬ 
λίου Σταφιδοκάρπου περί συμπλήρωσης δραστηριοτήτων 
πνευματικού και καλλιτεχνικού κέντρου», αποφασί¬ 
ζουμε: 

Συμπληρώνουμε την αριθμ. 2191 /92 απόφασή μας περί 
σύστασης ίδιου Νομικού Προσώπου με την ονομασία 
«ΠΝΕΥΜΑΤΙΚΟ ΚΑΙ ΚΑΛΛΙΤΕΧΝΙΚΟ ΚΕΝΤΡΟ ΣΤΑΦΙ- 
ΔΟΚΑΜΠΟΥ» ως εξής: 

1. Ίδρυση περιηγητικού τμήματος για τη γνωριμία των 
Αρχαιολογικών χώρων και Μουσείων της χώρας μας και τις 
φυσικές ομορφιές περιβάλλοντος της Ελλάδας μας, κα¬ 
θώς και την γνωριμία =ένων Χωρών. 

2. Ίδρυση τμήματος προστασίας περιβάλλοντος, για την 


προστασία του φυσικού περιβάλλοντος της ευρύτερης 
περιοχής μας με πραγματοποίηση εκδηλώσεων, διαλέ¬ 
ξεων όπως π.χ. δενδροφυτεύσεις, διαλέξεις και πρωτο¬ 
βουλίες ανακύκλωσης απορριμάτων που αφορούν την 
προστασία του φυσικού περιβάλλοντος 

3. Κάλυψη Δαπάνης: 

Από τις διατάξεις της απόφασης αυτής, δεν προκαλείται 
δαπάνη σε βάρος του προϋπολογισμού του Νομικού Προ¬ 
σώπου Πνευματικού & Καλλιτεχνικού Κέντρου Κοινότητας 
Σταφιδοκάμπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 5 Φεβρουαρίου 1993 

Ο Νομάρχης 
ΓΕΡΑΣΙΜΟΣ ΚΟΥΤΑΒΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




